stanford-oval/wikipedia huggingface dataset:
ตัวแบบ–มุมมอง–ตัวควบคุม
องค์ประกอบ > ตัวควบคุม

ตัวควบคุมรับอินพุตและแปลงเป็นคำสั่งสำหรับตัวแบบหรือมุมมอง
ตัวควบคุมใน Smalltalk-80 จัดการเหตุการณ์อินพุตของผู้ใช้ เช่น การกดปุ่มหรือการเคลื่อนไหวของเมาส์ ในช่วงเวลาใดก็ตาม ตัวควบคุมแต่ละตัวจะมีมุมมองและตัวแบบที่เกี่ยวข้องกันหนึ่งรายการ แม้ว่ตัวแบบวัตถุหนึ่งอาจ"ได้ยิน"จากตัวควบคุมหลายตัวที่แตกต่างกัน ตัวควบคุมเพียงตัวเดียวเท่านั้นคือตัวควบคุม "แอคทีฟ" สามารถรับอินพุตจากผู้ใช้ในเวลาใดเวลาหนึ่ง วัตถุตัวจัดการหน้าต่างส่วนกลางมีหน้าที่รับผิดชอบในการตั้งค่าตัวควบคุมที่ใช้งานอยู่ในปัจจุบัน หากอินพุตของผู้ใช้แจ้งให้เปลี่ยนตัวแบบ ตัวควบคุมจะส่งสัญญาณให้ตัวแบบเปลี่ยน แต่ตัวแบบจะรับผิดชอบในการบอกมุมมองให้อัปเดต
ใน WebObjects มุมมองจะจัดการอินพุตของผู้ใช้ และตัวควบคุมจะทำหน้าที่เป็นสื่อกลางระหว่างมุมมองและตัวแบบ อาจมีตัวควบคุมได้เพียงตัวเดียวต่อโปรแกรมประยุกต์ หรือตัวควบคุมหนึ่งตัวต่อหน้าต่าง ตรรกะเฉพาะโปรแกรมประยุกต์ส่วนใหญ่พบได้ในตัวควบคุม
ใน Rails คำขอที่มาถึงโปรแกรมประยุกต์บนเซิร์ฟเวอร์จากไคลเอนต์จะถูกส่งไปยัง "เราเตอร์" ซึ่งเชื่อมโยงคำขอกับวิธีการเฉพาะของตัวควบคุมเฉพาะ ภายในวิธีการนั้น ตัวควบคุมจะโต้ตอบกับข้อมูลคำขอและตัวแบบวัตถุที่เกี่ยวข้อง และเตรียมการตอบสนองโดยใช้มุมมอง ตามอัตภาพ แต่ละมุมมองจะมีตัวควบคุมที่เกี่ยวข้องกัน ตัวอย่างเช่น หากโปรแกรมประยุกต์มีมุมมอง client โดยทั่วไปก็จะมีตัวควบคุม Clients ที่เกี่ยวข้องเช่นกัน อย่างไรก็ตาม นักพัฒนาสามารถสร้างตัวควบคุมประเภทอื่นได้อย่างอิสระหากต้องการ
Django เรียกวัตถุที่มีบทบาทนี้ว่า "มุมมอง" แทนที่จะเป็นตัวควบคุม มุมมอง Django เป็นฟังก์ชันที่รับคำขอทางเว็บและส่งคืนการตอบกลับทางเว็บ อาจใช้เทมเพลตเพื่อสร้างการตอบกลับ
การโต้ตอบ

นอกเหนือจากการแบ่งโปรแกรมประยุกต์ออกเป็นส่วนประกอบเหล่านี้แล้ว การออกแบบ MVC ยังกำหนดการโต้ตอบระหว่างส่วนประกอบเหล่านั้นด้วย
ตัวแบบมีหน้าที่ในการจัดการข้อมูลของโปรแกรมประยุกต์ มีหน้าที่รับอินพุตของผู้ใช้จากตัวควบคุม
มุมมองจะแสดงการนำเสนอตัวแบบในรูปแบบเฉพาะ
ตัวควบคุมตอบสนองต่ออินพุตของผู้ใช้และดำเนินการโต้ตอบกับข้อมูลตัวแบบวัตถุ ตัวควบคุมรับอินพุต (โดยจะตรวจสอบความถูกต้องก็หรือไม่ก็ได้) จากนั้นจึงส่งข้อมูลอินพุตไปยังตัวแบบ
เช่นเดียวกับรูปแบบซอฟต์แวร์อื่นๆ MVC แสดงออกถึง "แกนหลักของการแก้ปัญหา" ของปัญหาในขณะเดียวกันก็อนุญาตให้นำไปปรับใช้สำหรับแต่ละระบบได้ การออกแบบ MVC โดยเฉพาะอาจแตกต่างกันอย่างมากจากคำอธิบายแบบเดิมที่นี่
ดูเพิ่ม

Action–domain–responder
Bistro Framework
Entity-Control-Boundary pattern
Hierarchical model–view–controller
Model–view–adapter
Model–view–presenter
Model–view–viewmodel
Multitier architecture
Observer pattern
Presentation–abstraction–control
Separation of concerns
Strategy pattern
บรรณานุกรม

แม่แบบ:Design Patterns patterns
ประเทศเช็กเกีย
ภูมิศาสตร์

เช็กเกียเป็นดินแดนที่ประกอบด้วย ที่ราบสูง พื้นที่ส่วนใหญ่อยู่สูงกว่าน้ำทะเล 200 เมตร นอกจากนั้นยังประกอบด้วย เนินเขา แม่น้ำรวมถึงทะเลสาบขนาดเล็ก ๆ อยู่ทั่วไป เช็กเกียเช็กเป็นแหล่งเพาะปลูกพืชหลายชนิด เพราะมีดินที่อุดมสมบูรณ์ มีอากาศแบบอบอุ่นภาคพื้นทวีป มีแร่ธาตุหลายชนิด แร่ที่สำคัญได้แก่ ถ่านหินและยูเรเนียม
ภูมิศาสตร์ > สภาพอากาศ

สภาพอากาศของเช็กเกีย มีอากาศหนาวอยู่ในเขตอบอุ่น หน้าร้อนจะอบอุ่น หน้าหนาวจะหนาว (ยุโรปอยู่ระหว่าง 35 องศาเหนือ - 71 องศาเหนือ)
ประวัติศาสตร์ > กลุ่มรัฐสลาฟ

ดินแดนของเช็กเกียในปัจจุบัน มีประวัติศาสตร์ย้อนหลังไปราว 2,000 ปี นับตั้งแต่เมื่อชนเผ่าสลาวอนิก (Slavonic Tribes) หรือชนเผ่าสลาฟ ได้เข้ามาตั้งถิ่นฐานแคว้นโบฮีเมียได้พัฒนาเป็นรัฐอิสระเป็นครั้งแรกในคริสต์ศตวรรษที่ 9 แต่ต่อมาในคริสต์ศตวรรษที่ 13 ชนเผ่าเยอรมันได้อพยพเข้ามายึดดินแดนเช็กในปัจจุบันเป็นอาณานิคม ซึ่งเป็นปัจจัยที่สร้างวัฒนธรรมเช็กให้มีทั้งลักษณะของชนเผ่าเยอรมันและชนเผ่าสลาฟ กรุงปรากจึงเต็มไปด้วยสถาปัตยกรรมอันหลากหลาย อาทิ โรมาเนสก์ กอทิก สมัยฟื้นฟูศิลปวิทยา บาโรก รวมทั้งศิลปะรูปแบบต่าง ๆ ทำให้กรุงปรากเป็นเมืองที่แสดงให้เห็นถึงประวัติความเป็นมาของเช็กเกียได้อย่างดี ตั้งแต่สมัยอาณาจักรโรมัน จนกระทั่งถึงสมัยราชวงศ์ฮาพส์บวร์ค (ราวศตวรรษที่ 15-18) และองค์การยูเนสโก ได้เลือกให้เป็นมรดกโลกด้านวัฒนธรรม นอกจากนี้ เช็กยังมีชื่อเสียงและประวัติศาสตร์อันยาวนานด้านการผลิตเบียร์ โดยเฉพาะที่เมืองเปิลแซ็ญ
กรุงปรากเป็นเมืองที่สำคัญในยุโรปตั้งแต่สมัยอาณาจักรโรมันและยุคกลางของยุโรป จักรพรรดิคาร์ลที่ 4 แห่งจักรวรรดิโรมันอันศักดิ์สิทธิ์ ได้ก่อตั้งมหาวิทยาลัยชาลส์ (Charles University) ขึ้นที่กรุงปรากซึ่งเป็นมหาวิทยาลัยที่เก่าแก่ที่สุดในยุโรปตะวันออก ในช่วงยุคกลาง เช็กเกียอยู่ภายใต้การปกครองของคริสตจักรเช่นเดียวกับดินแดนอื่น ๆ ในยุโรป จนกระทั่งในปี ค.ศ. 1526 เช็กเกียจึงตกอยู่ภายใต้การควบคุมของราชวงศ์ฮาพส์บวร์ค ในศตวรรษที่ 19 เริ่มมีการฟื้นฟูความตระหนักถึงชนชาติ ซึ่งถึงจุดสูงสุดในปี ค.ศ. 1848 เมื่อกรุงปรากเป็นเมืองแรกในอาณาจักรฮาพส์บวร์คที่เรียกร้องให้มีการปฏิรูป และต้องการแยกตัวเป็นรัฐอิสระ แต่ไม่ประสบผลสำเร็จ จนกระทั่งภายหลังสงครามโลกครั้งที่ 1
ประวัติศาสตร์ > คริสต์ศตวรรษที่ 20

บทความหลัก: สาธารณรัฐเชโกสโลวาเกีย, สาธารณรัฐเชโกสโลวักที่ 1, และ สาธารณรัฐเชโกสโลวักที่ 2
ภายหลังสงครามโลกครั้งที่ 1 สิ้นสุดลง ฝ่ายพันธมิตรได้สนับสนุนให้ชาวเช็กและชาวสโลวักสร้างสหพันธรัฐประชาธิปไตยเชโกสโลวาเกียขึ้น ในปี ค.ศ. 1918 เนื่องจากชาวเช็กและชาวสโลวักมีภาษาคล้ายคลึงกัน แต่แยกจากกันทางการเมือง เนื่องจากสโลวาเกียเป็นส่วนหนึ่งของอาณาจักรฮังการี ในช่วงก่อนสงครามโลกครั้งที่สอง เชโกสโลวาเกียเป็นประเทศที่อุตสาหกรรมมีความก้าวหน้าที่สุดจนติดอันดับหนึ่งในสิบของโลก อย่างไรก็ตาม ยังคงมีปัญหาทางการเมืองอย่างต่อเนื่อง เนื่องจากชาวสโลวักต้องการแยกตัวออกเป็นรัฐอิสระจากชาวเช็กซึ่งมีบทบาทเหนือกว่า
ในเดือนมีนาคม ค.ศ. 1939 กองทัพเยอรมนีนาซีได้รุกรานแคว้นโบฮีเมียและมอเรเวีย ทำให้เชโกสโลวาเกียสูญเสียความเป็นรัฐเอกราช จนกระทั่งในปี ค.ศ. 1945 กองทัพโซเวียตได้ปลดปล่อยดินแดนของเชโกสโลวาเกียจากการปกครองของนาซี ทำให้สหภาพโซเวียตมีบทบาทสำคัญต่อพัฒนาการทางการเมืองของเชโกสโลวาเกียในเวลาต่อมา และในปี ค.ศ. 1948 พรรคคอมมิวนิสต์ได้ก่อรัฐประหารยึดอำนาจไว้
ประวัติศาสตร์ > หลังสงคราม

พรรคคอมมิวนิสต์มีอิทธิพลในเชโกสโลวาเกียมาโดยตลอด จนกระทั่งในช่วงปลายทศวรรษที่ 60 ได้เริ่มมีการเคลื่อนไหวเพื่อการปฏิรูป ที่เรียกว่า ช่วงฤดูใบไม้ผลิแห่งกรุงปราก (Prague Spring) ภายใต้การนำของอาเล็กซันเดร์ ดุปเช็ก (Alexander Dubček) เลขาธิการพรรคคอมมิวนิสต์ สหภาพโซเวียต และประเทศอื่นในกลุ่มกติกาสนธิสัญญาวอร์ซอ (Warsaw Pact) เกรงว่าความเคลื่อนไหวดังกล่าวจะเป็นภัยคุกคามต่อระบบคอมมิวนิสต์ จึงได้ยกกองกำลังเข้าไปในเชโกสโลวาเกียเมื่อปี ค.ศ. 1968 และจัดตั้งระบบคอมมิวนิสต์ที่เข้มงวดขึ้น อย่างไรก็ตาม ยังคงมีแนวคิดต่อต้านระบบคอมมิวนิสต์ในเชโกสโลวาเกีย
หลังจากที่สหภาพโซเวียตล่มสลายลง เชโกสโลวาเกียได้เริ่มมีการเปลี่ยนแปลงการปกครองเป็นระบอบประชาธิปไตยอย่างสันติ โดยผ่านกระบวนการที่เรียกว่า การปฏิวัติกำมะหยี่ (Velvet Revolution) และนายวาตส์ลัฟ ฮาแว็ล (Václav Havel) ซึ่งเป็นผู้นำกลุ่มเคลื่อนไหวต่อต้านระบบคอมมิวนิสต์ ได้รับเลือกตั้งให้เป็นประธานาธิบดีเชโกสโลวาเกียในปี ค.ศ. 1989
รัฐบาลเชโกสโลวาเกียได้มีมติเมื่อวันที่ 1 มกราคม พ.ศ. 2536 ให้สลายประเทศเชโกสโลวาเกีย และแบ่งออกเป็นสาธารณรัฐเช็ก (เช็กเกีย) และสาธารณรัฐสโลวัก (สโลวาเกีย) ซึ่งเป็นกระบวนการที่เรียกว่า Velvet Divorce ต่อมา วาตส์ลัฟ ฮาแว็ล ได้รับเลือกตั้งเป็นประธานาธิบดีคนแรกของเช็กเกียในปี ค.ศ. 1993 และได้รับเลือกตั้งเป็นครั้งที่ 2 ในปี ค.ศ. 1998 จนกระทั่งหมดวาระ (วาระละ 5 ปี) เมื่อวันที่ 2 กุมภาพันธ์ ค.ศ. 2003 และวาตส์ลัฟ เกลาส์ (Vaclav Klaus) ได้เข้ารับตำแหน่งประธานาธิบดีสืบต่อ เมื่อวันที่ 28 กุมภาพันธ์ ค.ศ. 2003
การเมืองการปกครอง

เช็กเกียปกครองด้วยระบอบประชาธิปไตยแบบมีประธานาธิบดีเป็นประมุข
การเมืองการปกครอง > นิติบัญญัติ

ประชาธิปไตยแบบรัฐสภา ซึ่งเป็นระบบสองสภา (Bicameral Parliament) คือ สภาสูง (Senate) มี 81 ที่นั่ง มาจากการเลือกตั้งโดย popular vote มีวาระ 6 ปี โดยจะมีการเลือก 1 ใน 3 ทุก 2 ปี
การแบ่งเขตการปกครอง

เช็กเกียแบ่งเขตการปกครองออกเป็น 13 แคว้น (kraj) และ 1 นครหลวง* (hlavní město) ได้แก่
| เขตการปกครอง | เมืองหลัก | เขตการปกครอง | เมืองหลัก |
| --- | --- | --- | --- |
| ปราก* | – | แคว้นเปิลแซ็ญ | เปิลแซ็ญ |
| แคว้นการ์โลวีวารี | การ์โลวีวารี | แคว้นมอเรเวีย-ไซลีเชีย | โอสตราวา |
| แคว้นซลีน | ซลีน | แคว้นลิแบแร็ตส์ | ลิแบแร็ตส์ |
| แคว้นเซนทรัลโบฮีเมีย | ปราก | แคว้นวิโซชินา | ยิฮลาวา |
| แคว้นเซาท์โบฮีเมีย | แช็สแกบูแยโยวิตแซ | แคว้นอูสจีนัดลาแบ็ม | อูสจีนัดลาแบ็ม |
| แคว้นเซาท์มอเรเวีย | เบอร์โน | แคว้นโอโลโมตส์ | โอโลโมตส์ |
| แคว้นปาร์ดูบิตแซ | ปาร์ดูบิตแซ | แคว้นฮราแด็ตส์กราโลแว | ฮราแด็ตส์กราโลแว |
นโยบายต่างประเทศ > ความสัมพันธ์กับสหภาพยุโรป

บทบาทของเช็กเกียในสหภาพยุโรปและองค์การสนธิสัญญาแอตแลนติกเหนือ
การทูตพหุภาคีและการให้ความสนับสนุนบทบาทของสหประชาชาติ
การต่อต้านการก่อการร้าย การป้องกันการแพร่ขยายอาวุธที่มีอานุภาพทำลายล้างสูงและการต่อต้านอาชญากรรมระหว่างประเทศ
การดำเนินความสัมพันธ์กับสหรัฐอเมริกาและแคนาดา
บทบาทของสาธารณรัฐเช็กในกองกำลังรักษาสันติภาพในคอซอวอ อิรัก และอัฟกานิสถาน
การดำเนินความสัมพันธ์ต่อประเทศเพื่อนบ้าน โดยเฉพาะต่อสโลวาเกีย
การดำเนินความสัมพันธ์กับรัสเซีย โดยเฉพาะในกรอบระหว่างสหภาพยุโรปกับรัสเซีย
ความสัมพันธ์กับประเทศในภูมิภาคเอเชีย ลาตินอเมริกา และแอฟริกา
ประเด็นระหว่างประเทศต่าง ๆ ได้แก่ การต่อสู้กับความยากจน การแพร่กระจายของโรคระบาด การให้ความช่วยเหลือด้านมนุษยธรรมและสิทธิมนุษยชน โดยเฉพาะที่เป็นผลจากเหตุการณ์ธรณีพิบัติในเอเชียและแอฟริกา
เศรษฐกิจ

สถานการณ์เศรษฐกิจเช็กเกีย ภายหลังจาก Velvet Reform ในปี ค.ศ. 1989 เชโกสโลวาเกียเริ่มดำเนินการปฏิรูปทางเศรษฐกิจอย่างจริงจัง ในขณะที่รัฐบาลคอมมิวนิสต์ยังคงดำเนินนโยบายเศรษฐกิจมหภาคอย่างระแวดระวัง การปฏิรูปทางเศรษฐกิจดำเนินไปด้วยความรวดเร็ว โดยปล่อยให้ราคาสินค้าเคลื่อนไหวอย่างเสรี การคืนกรรมสิทธิ์ที่ดินให้แก่เจ้าของเดิมในช่วงปี ค.ศ. 1948 และการแปรรูปรัฐวิสาหกิจ ต่อมา ภายหลังจาก Velvet Divorce ซึ่งแยกเชโกสโลวาเกียเป็นเช็กเกียและสโลวาเกีย ในปี ค.ศ. 2003 เช็กเกียมีการพัฒนาการทางเศรษฐกิจที่ก้าวหน้าอย่างมาก โดยมีการแปรรูปรัฐวิสาหกิจที่รวดเร็ว มีอัตราการว่างงานต่ำ และไม่มีอัตราเงินเฟ้อที่สูงเกินไป
รัฐบาลเช็กเกียประสบความสำเร็จในการดึงดูดเงินลงทุนจากต่างประเทศ อาทิ บริษัทโตโยตามอเตอร์ และบริษัทเปอร์โยต์ ซีตรอง โดยได้ก่อตั้งหน่วยงานส่งเสริมการลงทุน ชื่อว่า Czech Invest เพื่อดึงดูดการลงทุนด้านเทคโนโลยีระดับสูง ทั้งนี้ รัฐบาลคาดว่าจะสามารถดึงเงินลงทุนจากต่างประเทศได้เพิ่มขึ้นจาก 3 พันล้านดอลลาร์สหรัฐ เป็น 5 พันล้านดอลลาร์สหรัฐ ในช่วงปี ค.ศ. 2005-2007 ส่งผลให้อัตราการเติบโตทางเศรษฐกิจยังคงสูงอย่างต่อเนื่องจากร้อยละ 3.7 ในปี ค.ศ. 2003 เป็นร้อยละ 3.8 ในปี ค.ศ. 2004 และคาดว่าจะสูงถึงร้อยละ 4.4 ในปี ค.ศ. 2005 ทำให้ค่าจ้างแรงงานมีการปรับตัวสูงขึ้นและมีการจ้างงานเพิ่มขึ้น ช่วยกระตุ้นอุปสงค์ภายในประเทศ ในขณะที่อัตราเงินเฟ้อได้ลดลงเป็นลำดับ
รัฐบาลเช็กเกียยังคงให้ความสำคัญกับการแปรรูปรัฐวิสาหกิจ โดยได้ดำเนินการไปแล้วเป็นส่วนใหญ่ และยังคงมีอีกประมาณ 167 บริษัทที่อยู่ระหว่างรอดำเนินการ ได้แก่ Czech Telecom CEZ Power Utility เป็นต้น อย่างไรก็ดี รัฐบาลยังคงมีปัญหาการขาดดุลงบประมาณซึ่งสูงถึงร้อยละ 7 ของ GDP ในปี ค.ศ. 2003 รัฐบาลจึงตั้งเป้าที่จะลดการขาดดุลให้เหลือเพียงร้อยละ 4 ในปี ค.ศ. 2006 ซึ่งเป็นเงื่อนไขหนึ่งที่สหภาพยุโรปเรียกร้องเพื่อรับเช็กเกียเข้าเป็นสมาชิก นอกจากนี้ รัฐบาลเช็กเกียคงจะพยายามผลักดันเพื่อให้สามารถใช้เงินสกุลยูโรได้ภายในปี ค.ศ. 2009-2010 นอกจากนี้ รัฐบาลเช็กเกียจะยังคงมุ่งมั่นปฏิรูประบบกฎหมาย กฎหมายการล้มละลาย และการแปรรูปรัฐวิสาหกิจ
อ่านเพิ่ม

Hochman, Jiří (1998). Historical dictionary of the Czech State. Scarecrow Press. ISBN 0810833387
แหล่งข้อมูลอื่น

Governmental website
Presidential website
Senate เก็บถาวร 2006-06-19 ที่ เวย์แบ็กแมชชีน
Portal of the Public Administration
Czech Tourism official tourism site of the Czech Republic
Czechia. The World Factbook. Central Intelligence Agency.
Wikimedia Atlas of the Czech Republic
ดูข้อมูลทางภูมิศาสตร์ที่เกี่ยวข้องกับ ประเทศเช็กเกีย ที่โอเพินสตรีตแมป
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF 
ประจำชาติ:  สเปน  ฝรั่งเศส 2  BnF data 2  กาตาลุญญา  เยอรมนี  อิสราเอล  สหรัฐ  ญี่ปุ่น  เช็กเกีย  โครเอเชีย  นครรัฐวาติกัน 
ภูมิศาสตร์:  มิวสิกเบรนซ์ พื้นที่ 
วิชาการ:  CiNii 
ศิลปิน:  KulturNav 
ประชาชน:  รัฐสภาสหราชอาณาจักร 
อื่น ๆ:  พจนานุกรมประวัติศาสตร์ของสวิสเซอร์แลนด์  สารานุกรมอินเทอร์เน็ตของยูเครน  NARA  IdRef 
แผนที่เขตการปกครองของประเทศเช็กเกีย
โรคภูมิต้านตนเอง

| Autoimmune diseases> บัญชีจำแนกและลิงก์ไปภายนอก |
| --- | --- |
ICD-10: D84.9, M35.9
ICD-9: 279.4
OMIM: 109100
DiseasesDB: 28805
MedlinePlus: 000816
MeSH: D001327
โรคภูมิต้านตนเอง (อังกฤษ: autoimmune disease)  หรือ​ โรค​พุ่มพวง​ เกิดจากภาวะภูมิต้านตนเองที่ภูมิคุ้มกันของร่างกายเกิดตอบสนองต่อสารหรือเนื้อเยื่อที่มีอยู่เป็นปกติในร่างกาย อาจเกิดกับอวัยวะใดอวัยวะหนึ่ง (เช่น ต่อมไทรอยด์อักเสบแบบภูมิต้านตนเอง) หรือเนื้อเยื่อประเภทหนึ่ง ๆ ในบริเวณต่าง ๆ (เช่น กลุ่มอาการกูดปาสเจอร์ ที่เกิดภูมิต้านตนเองต่อชั้น basement membrane ของปอดและไต) ก็ได้
การที่​ใช้​ชื่อว่า​โรค​พุ่มพวง​

คำว่า "โรคพุ่มพวง" ติดปากคนไทยมาจากการที่ พุ่มพวง ดวงจันทร์ นักร้องลูกทุ่งไทยชื่อดังเสียชีวิตด้วยโรคนี้ ทำให้คนจดจำและเรียกติดปากว่า "โรคพุ่มพวง" แทนที่จะใช้ชื่อทางการคือ "โรคแพ้ภูมิตัวเอง" หรือ "Systemic Lupus Erythematosus (SLE)"
↑  www.gemini.com
เคียวราคุ ชุนซุย

| ตัวละคร เทพมรณะ> เคียวราคุ ชุนซุย (เคียวราคุ โนะ จิโร่ ซากุระโนะซึเกะ ชุนซุย) |
| --- | --- |
อาชีพ: ยมทูต หัวหน้าหน่วยที่ 1
วันเกิด: 11 กรกฎาคม
สีผม: สีดำ
สีตา: สีน้ำตาล
ส่วนสูง: 192 เซนติเมตร
น้ำหนัก: 87 กิโลกรัม
ดาบฟันวิญญาณ: กะเท็นเคียวคตสึ
พากย์เสียงโดย: อากิโอะ โอสึกะ
เคียวราคุ ชุนซุย (ญี่ปุ่น: 京楽 次郎 総蔵佐 春水; โรมาจิ: Kyōraku no Jirō Sakuranosuke Shunsui) ตัวละครจากการ์ตูนจากเรื่องเทพมรณะ เป็นอดีตยมทูตหัวหน้าหน่วยที่ 8 และปัจจุบันดำรงลงตำแหน่งหัวหน้าใหญ่แห่ง13หน่วยพิทักษ์ หัวหน้าหน่วยที่ 1
ลักษณะ/อุปนิสัย

“ถ้าเรื่องแค่นั้นน่ะนะ ไปเต้นเอาซะหน่อยก็จบแล้ว”จากวิธีการพูดและความลมเพลมพัดแล้วไม่สามารถสัมผัสความจริงจังของหัวหน้าเคียวราคุได้เลยแม้แต่น้อยทว่าก็ยังมีอีกโฉมหน้าอันเฉียบแหลมดังคำของเก็นริวไซที่ว่า“การกระทำอาจดูเหลาะแหละ แต่มีความคิดลึกซึ้ง”
เคียวราคุ ชุนซุย อดีตยมทูตหัวหน้าหน่วยที่ 8 หรือปัจจุบันดำรงตำแหน่งหัวหน้าใหญ่แห่ง 13 หน่วยพิทักษ์ หัวหน้าหน่วยที่1 ผู้มีเอกลักษณ์คือ สวมชุดคลุมสีชมพูลายดอกไม้ ปิ่นปักผมราคาแพงเสียบอยู่ โดยลักษณะนิสัยของชุนซุย คือ นอนคาบกิ่งไผ่ทั้งวัน ไล่จีบหญิงทั่วเซย์เรย์เทย์ และชอบดื่มเหล้าโดยเฉพาะกับมัตสึโมโตะ รันงิคุ แต่เมื่อเขาจับดาบแล้วจะแสดงถึงความมุ่งมั่นและความน่าเกรงขามได้อย่างไม่น่าเชื่อ หัวหน้าใหญ่ยามาโมโตะเคยออกปากว่า "ชุนซุยเป็นคนบ้าๆบอๆ แต่กลับมองเหตุการณ์ได้ทะลุปรุโปร่งยิ่งกว่าผู้ใด" ดังนั้น เคียวราคุที่ดูไร้สาระ แท้จริงแล้วมีความคิดและทัศนคติที่กว้างไกล ฉลาดเฉลียวและเก่งกาจมากที่สุดอีกคนหนึ่งของบลีชเลยก็ว่าได้ ภายหลังได้เข้ามาเป็นหัวหน้าหน่วยที่ 1  ของ 13 หน่วยพิทักษ์
ประวัติ

ชุนซุยเกิดในตระกูลขุนนาง ร่ำเรียนวิชามาจาก ยามาโมโตะ เก็นริวไซ พร้อมๆกับ อุคิทาเกะ จูชิโร่  ซึ่งเป็นเพื่อนที่จบจากสถาบันมาด้วยกัน  ชุนซุยเป็นคนเรื่อยเปื่อยคอยจีบหญิงไปวันๆ แต่ปัจจุบันได้เป็นมาเป็นหัวหน้าหน่วย 8 โดยมี อิเสะ นานาโอะ ซึ่งเป็นทั้งรองหัวหน้าและผู้คุม (ความประพฤติ) ไปพร้อมๆกัน สิ่งที่เขาชื่นชอบมากที่สุด ดูจะเป็นวันที่อากาศดี และเขาขึ้นไปนอนเล่นบนหลังคาที่ทำการหน่วย ปากคาบกิ่งไผ่ ข้างๆตัวมีเหล้าอยู่ด้วยก็เป็นได้ แต่ทุกครั้งที่ทำอย่างนั้น อิเสะ นานาโอะก็จะปรากฏตัวขึ้น แล้วเทศน์ยกใหญ่อยู่เสมอ เคียวราคุสนิทกับอุคิทาเกะมาก ชอบไปไหนมาไหนด้วยกันเสมอ และคอยต่อสู้เคียงบ่าเคียงไหล่ด้วยกันมาตลอด แต่ปกติเคียวราคุจะห่วงอีกฝ่ายมากกว่า เพราะอุคิทาเกะจะล้มป่วยบ่อยๆเนื่องจากเป็นโรคปอด
อายุ /
วันเกิด / 11 กรกฎาคม
ส่วนสูง / 192 เซนติเมตร
น้ำหนัก / 88 กิโลกรัม
ดำรงตำแหน่งหัวหน้าหน่วยที่8 /
ดำรงตำแหน่งหัวหน้าหน่วยที่1 /
ดาบฟันวิญญาณ / กะเท็นเคียวคตสึ(บุปผาสวรรค์กระดูกคลุ้มคลั่ง)
คำปลดปล่อยชิไค / “ดอกไม้โปรยปรายในสายลม เทพบุบผาร่ำร้อง สายลมแห่งสวรรค์ปั่นป่วน มารฟ้ากำสรวล”
ความชอบส่วนตัว / แวะเวียนร้านเหล้า
ความถนัดส่วนตัว / นอนกลางวัน(บนหลังคาที่ทำการหน่วย) กินเหล้าได้ทุกวัน
อาหาร / อาหารที่ชอบ - มันจูสาเก
อาหารที่ไม่ชอบ - ชาเขียวชง
การพักผ่อนสบายๆในวันหยุด / ลากคนที่หยุดงานเหมือนกันไปฉลองเหล้า
ความสามารถในการรบของเคียวราคุแม้จะมีฝีมือร้ายกาจสมกับเป็นระดับหัวหน้าหน่วยแต่มีปัญหาใหญ่ที่สุดคือเจ้าตัวไม่เกิดความรู้สึกที่อยากจะต่อสู้จนทำให้เพลามือลง
พลังวิญญาณ / ssr 90
ภาคโซลโซไซตี้

เคียวราคุได้ต่อสู้กับแช้ดจนแช้ดพ่ายแพ้จึงส่งแซ้ดไปรักษาพร้อมกับขังแช้ดไว้ที่คุกหน่วยที่ 4 เคียวราคุไม่เห็นด้วยกับคำสั่งประหารคุจิกิ ลูเคีย จึงตัดสินใจที่จะร่วมมือกับ "อุคิทาเกะ จูชิโร่" ทำลายโซเคียคุในที่สุด จนทั้งคู่ต้องมาต่อสู้กับ "ยามาโมโตะ เก็นริวไซ" (หัวหน้าหน่วย 1 และหัวหน้าของ 13 หน่วยพิทักษ์) ซึ่งเป็นอาจารย์ของพวกเขาแต่เมื่อแผนร้ายของไอเซ็นถูกเปิดเผย ทำให้การต่อสู้ยุติลง และเขาก็เป็นหนึ่งในหัวหน้ายมทูตที่เข้าล้อมจับไอเซ็นและพรรคพวกที่ลานประหาร แต่ไอเซ็นก็หนีไปได้ในที่สุด
ภาคอดีต

เคียวราคุและอุคิทาเกะเดินพูดคุยกันโดยมีริสะซึ่งขณะนั้นเป็นรองหัวหน้าหน่วยที่ 8 เดินตามหลังทั้งสองอยู่  ทั้งสองได้พูดถึงการเปลี่ยนแปลงหัวหน้าหน่วยของ 13 หน่วยพิทักษ์ว่าช่วงนี้มีการเปลี่ยนแปลงหัวหน้าหน่วยบ่อย  จึงทำให้มีหัวหน้าหน่วยที่ดำรงตำแหน่งเกิน 100 ปีมีแค่เขา อุคิทาเกะ และหัวหน้าใหญ่เท่านั้น  แต่อุคิทาเกะได้ท้วงขึ้นมาว่าลืมใครไปคนนึง  ซึ่งก็คือหัวหน้าอุโนะฮานะ  เคียวราคุลืมเสียสนิทถ้าเกิดไปรู้หูถึงอุโนะฮานะเข้ามีหวังเป็นเรื่อง  ทันใดนั้นไอเซ็นซึ่งขณะนั้นเป็นรองหัวหน้าหน่วย 5 ได้ข้องใจเรื่องการเลื่อนยศหัวหน้าหน่วยว่าทำไมไม่มีอดีตยมทูตใน 46 วังกลางเลย  และขณะเดียวกันเขาได้พูดถึงฮิคิฟุเนะอดีตยมทูตหัวหน้าหน่วยที่ 12 ที่ได้เลื่อนขั้นไปยังหน่วย 0 หรือหน่วยองครักษ์ราชันย์  ซึ่งทำเอาไอเซ็นถึงกับตกใจเลยทีเดียว
ดาบฟันวิญญาณ > ขั้นปลดปล่อยสวัสดิกะ (บังไค)

ชื่อ : กะเท็นเคียวคตสึ คารามัตสึ ชินจู (ญี่ปุ่น: 花天狂骨·黑松心中; โรมาจิ: Katen Kyōkotsu Karamatsu Shinjuu; ทับศัพท์: บุปผาสวรรค์กระดูกคลุ้มคลั่งเคียงตายใต้สนแห้งกรัง)
ความสามารถของบังไคเคียวราคุนั้นเมื่อปลดปล่อยความสามารถออกมาจะเป็นการสร้างแรงดันวิญญาณอันมหาสารออกมา (แรงดันวิญญาณที่ถูกปลดปล่อยออกมานั้นมากขนาดทำให้ผู้คนโดยรอบมองเห็นสถาพอากาศที่มืดมิด เกิดอาการหนาวสั่น หนาวสันหลังรวมถึงมองไม่เห็นหรือไม่ได้ยินอะไรอาการที่เกิดขึ้นอาจเกิดขึ้นเฉพาะผู้มีแรงดันวิญญาณไม่สูงมากแต่สำหรับผู้มีแรงดันวิญญาณสูงอาจเกิดเพียงแค่อาการตกใจหรือเหงื่อตกเช่นอิจิโกะกับอัสคิน) แล้วดึงผู้คนที่อยู่ในอาณาเขตแรงดันวิญญาณให้เข้ามาร่วมงานมหรสพเสมือนกับว่าให้คู่ต่อสู้ได้เข้ามาอยู่ในบทบาทนั้นจริงๆเปรียบเสมือนโรงละครที่กำลังแสดงละครแต่ละฉากอยู่ซึ่งในแต่ละฉากนั้นจะว่าด้วยเรื่องของความรักโดยขณะที่เคียวราคุต่อสู้อยู่นั้นเขาก็จะพลางเล่าเนื้อเรื่องในแต่ละฉากให้คู่ต่อสู้ฟังประกอบกับการต่อสู้และใช้ท่วงท่าต่างๆ โดยบังไคของเคียวราคุนั้นจะแบ่งออกเป็น 4 องค์คือ
องค์แรก ทาเมราอิคซู โนะ วาคาชิเออิ (ญี่ปุ่น: 一段目 躊躇疵分合; โรมาจิ: Temeraikzu no wakachiai; ทับศัพท์: ความลังเลของการแบ่งบันบาดแผล) : ในขั้นนี้หากตัวผู้ใช้หรือศัตรูมีบาดแผลที่เกิดขึ้นจากการต่อสู้กัน บาดแผลนั้นจะเกิดขึ้นบนตัวของผู้ใช้หรือศัตรูเสมือนว่าเป็นการแบ่งปันกัน(เช่นตอนที่เคียวคาคุต่อสู้กับลีเล่ บาร์โรในการต่อสู้นั้นเคียวราคุได้มีแผลจากการถูกลีเล่โจมตี3แห่งเมื่อเคียวราคุบังไคในขั้นนี้แผลที่เคียวราคุได้รับก็จะไปปรากฏบนตัวของลีเล่เช่นเดียวกัน)
องค์ที่สอง ซังกิ โนะ ชิโตเนะ (ญี่ปุ่น: 二段目 慚愧の褥; โรมาจิ: Zanki no shitone; ทับศัพท์: หมอนแห่งความละอาย) : ในขั้นนี้จะมีจุดด่างดำจะปรากฏบนกายศัตรูเปรียบเสมือนกับคนที่ได้รับบาดเจ็บจากการต่อสู้ในขณะที่นอนอยู่บนเตียงความโศกเศร้าที่เกิดขึ้นก็กลายเป็นโรคที่รักษาไม่ได้ทำให้ศัตรูได้รับบาดเจ็บและทรมารอย่างมากจากขั้นนี้
องค์ที่สาม ดันเกียว โนะ ฟุชิ (ญี่ปุ่น: 三段目 断魚淵; โรมาจิ: Dangyo no fuchi; ทับศัพท์: ห้วงลึกที่ไร้ชีวิต) : เป็นการใช้แรงวิญญาณสร้างห้วงน้ำขนาดใหญ่ออกมารอบตัวผู้ใช้โดยตัวผู้ใช้และศัตรูจะตกไปอยู่ในส่วนที่ลึกที่สุดของห้วงน้ำและต้องแข่งกันว่าใครจะหมดแรงดันวิญญาณก่อนกันถ้าแรงดันวิญาณหมดก็จะตกไปสู่ใต้ห่วงลึกที่ไร้ชีวิตและตายลง
องค์สุดท้าย อิโทคิริบาซามิ ชิโซเมะ โน โนะโดบูเอะ ญี่ปุ่น: 〆の段 糸切鋏血染喉; โรมาจิ: Itokiribasami chizome no nodobue; ทับศัพท์: กรรไกรตัดด้ายที่ลำคอเปื้อนเลือด) : เคียวราคุจะสร้างด้ายที่ทำจากแรงดันวิญญาณออกมาจากนิ้วมือเป็นด้ายยาวเพื่อใช้สำหรับตัดคอศัตรูเมื่อศัตรูถูกตัดคอก็จะเสียชีวิตลง
ดูเพิ่ม

ด้วยความสามารถบังไคของเคียวราคุที่มีแรงดันวิญญาณมหาสารประกอบกับกินพื้นที่บริเวณกว้างทำให้อุคิทาเกะห้ามเคียวราคุใช้บังไคตอนสู้กับสตาร์คเพราะคนอื่นอาจได้รับผลกระทบไปด้วย
เนื่องจากลีเล่เป็นเทพทำให้เป็นอมตะทำให้บังไคของเคียวราคุจึงไม่เป็นผลจากมังงะในตอน649
บังไคนี้ของเคียวราคุจากที่ปรากฏในมังงะเป็นเพียงการใช้พลังเพียงดาบเล่มเดียวของเคียวราคุเนื่องจากว่าเคียวราคุนั้นมีดาบฟันวิญญาณเป็นดาบฟันวิญญาณคู่แต่ในมังงะปรากฏเพียงแค่พลังของดาบฟันวิญญาณหญิงสาวสวยหรือที่ชื่อซากุระโนะซึเกะหรือโอฮานะส่วนดาบฟันวิญญาณอีกเล่มของเคียวราคุนั้นชื่อว่าโอเคียวเป็นนิจจาเด็กหญิงโดยโอฮานะเป็นคนสร้างโอเคียวขึ้นมา(อ้างอิงจากมังงะตอนที่651)เพื่อให้โอเคียวคอยเก็บรักษาดาบของนานาโอะไว้(ดาบศักดิ์สิทธิ์ฮักเคียวเคน) จึงทำให้เคียวราคุไม่ได้ใช้พลังของดาบอีกเล่ม ดังนั้นด้วยสาเหตุนี้จึงทำให้มีข้อสันนิษฐานว่าบังไคของเคียวราคุนั้นอาจยังไม่ใช่ความสามารถที่แท้จริงของเคียวราคุซึ่งหากจะติดตามต่อไปว่าจะใช่จริงอย่างที่สันนิษฐานกันไว้ก็ต้องไปติดตามในนิยาย BLEACH : Can't Fear Your Own World ว่าจะมีการเปิดเผยหรือไม่
เป็นที่ยืนยันแล้วว่าเคียวราคุมีดาบฟันวิญญาณทั้งหมดสองเล่มจากข้อมูล BLEACH CAN'T FEAR YOUR OWN WORLD ได้กล่าวว่า "รูปแบบการใช้ ดาบคู่หรืออาวุธคู่ เป็นสิ่งที่หาได้ยากมากในบรรดายมทูตด้วยกัน มีเพียงสองนักดาบในประวัติศาสตร์ของ Soul Society ผู้ครอบครอง ดาบฟันวิญญาณคู่ Katen Kyokotsu ของ Kyoraku shunsuiและSogyo no Kotowari ของ Ukitake Jushiro แต่ในทางเทคนิค Kurosaki Ichigo ก็ตกอยู่ในหมวดนี้ ดาบเล่มหนึ่งเป็นตัวแทนของ Hollow อีกทั้งยังมีเชื้อสายของ Quincy" หากใครยังสงสัยว่าเคียวราคุมีดาบฟันวิญญาณกี่เล่มกันแน่ก็คงคลายความสงสัยได้ ปล.สามารถหาอ่านเพิ่มเติมกระทู้พันทิปของคุณJust As SELEE Plannedซึ่งได้ทำการแปลนิยายฉบับนี้แบบคร่าวๆไว้แล้ว
ดูเพิ่ม > ลับสุดยอด

เขาเขียนนิยายรักเรื่อง “เส้นทางย่อยสีกุหลาบ” ลงในนิตยสารของเซย์เรย์เทย์แต่ไม่ได้รับความนิยม จดหมายจากแฟนๆก็ไม่มา แม้แต่ของขวัญวันเกิดก็ยังไม่มีแต่อัลบั้มรวมภาพถ่าย “หนุนแขน” ของเขากลับขายจนหมดเกลี้ยงเพราะเหตุใดก็มิอาจทราบได้ เจ้าตัวเขาก็บอกมาว่า“เหล่าลูกแมวน้อยของผมน่ะขี้อายทั้งนั้นล่ะ”โดยไม่มีทีท่าว่าจะสนใจความนิยมของนิยายที่ยอดขายต่ำเตี้ยเรี่ยดินแม้แต่น้อย มิหนำซ้ำ “หนุนแขน”ล็อตแรกนั้นพิมพ์ออกมาจำนวนน้อยถ้าเทียบกับหัวหน้าหน่วยอื่น จนบัดนี้เขาก็ยังไม่รู้ว่าเล่มนี้ไม่มีการจัดพิมพ์จำนวนมากด้วยซ้ำไป
ท่าอากาศยานนานาชาติเฉิงตูเทียนฝู่

ท่าอากาศยานนานาชาติเฉิงตูเทียนฝู่ เป็นศูนย์กลางการบินที่สำคัญของจีนตะวันตกและเป็นหนึ่งในสองสนามบินนานาชาติที่ให้บริการ ในเฉิงตู เมืองหลวงของ มณฑลเสฉวน ของประเทศจีน อีกแห่งคือท่าอากาศยานนานาชาติเฉิงตูซวงหลิว (CTU)
สนามบินตั้งอยู่ที่ ลูเจีย ทาวน์,เจียนหยาง , เฉิงตูห่างจากตัวเมืองเฉิงตู ไปทางตะวันออกเฉียงใต้ 51 กิโลเมตร (32 ไมล์) ตั้งชื่อตามพื้นที่ใหม่เทียนฝูซึ่งเป็นเขตพัฒนาของเฉิงตูซึ่งมีสนามบินตั้งอยู่ เริ่มก่อสร้างในเดือนพฤษภาคม 2559 และเปิดใช้สนามบินในวันที่ 27 มิถุนายน 2564
ชาลี อินทรวิจิตร

| ชาลี อินทรวิจิตรต> จ.ว., จ.ภ. |
| --- | --- |

สารนิเทศภูมิหลัง
เกิด: 6 กรกฎาคม พ.ศ. 2465 สง่า ลือประเสริฐ จังหวัดสมุทรสาคร ประเทศสยาม
เสียชีวิต: 5 พฤษภาคม พ.ศ. 2564 (98 ปี) โรงพยาบาลศิริราช กรุงเทพมหานคร ประเทศไทย
คู่สมรส: ศรินทิพย์ ศิริวรรณ (2490–2530) ธิดา อินทรวิจิตร (2540–2564)
อาชีพ: นักแสดง ผู้กำกับภาพยนตร์
ปีที่แสดง: พ.ศ. 2489–2564
ศิลปินแห่งชาติ: พ.ศ. 2536 - สาขาศิลปะการแสดง (ภาพยนตร์ ดนตรี-ประพันธ์คำร้อง)
พระสุรัสวดี: เพลงประกอบยอดเยี่ยม  พ.ศ. 2507 - ลูกทาส  นักแสดงประกอบชายยอดเยี่ยม  พ.ศ. 2527 - คาดเชือก
ThaiFilmDb
ชาลี อินทรวิจิตร (6 กรกฎาคม พ.ศ. 2465 – 5 พฤษภาคม พ.ศ. 2564) เป็นผู้ประพันธ์คำร้อง  ผู้กำกับภาพยนตร์  ได้รับยกย่องเป็นศิลปินแห่งชาติ สาขาศิลปะการแสดง (ผู้ประพันธ์คำร้อง-ผู้กำกับภาพยนตร์) ประจำปีพุทธศักราช 2536 มีผลงานประพันธ์คำร้องเพลงที่มีชื่อเสียง ได้แก่  สดุดีมหาราชา, แสนแสบ, ท่าฉลอม, สาวนครชัยศรี, ทุ่งรวงทอง, มนต์รักดอกคำใต้, แม่กลอง, เรือนแพ, จำเลยรัก หลงเงา ไม่อยากให้โลกนี้มีความรัก รักเธอเสมอ กรุงเทพ ป่าลั่น บ้านเรา  ฉันรอจูบจากเธอ ฯลฯ รวมถึงเป็นสามีของ ศรินทิพย์ ศิริวรรณ อดีตนักแสดงชื่อดัง